На основу члана 60 ст 1 тачка 1 Закона о јавним набавкама („Службени гласник РС.“ бр. 124/2012, 14/2015 и 68/2015 ),

**ДОМ УЧЕНИКА СРЕДЊИХ ШКОЛА „СРЕЋНО“**

**Ћ У П Р И Ј А**

**ОГЛАШАВА**

**ПОЗИВ**

**ЗА ПРИКУПЉАЊЕ ПИСАНИХ ПОНУДА У ОТВОРЕНОМ ПОСТУПКУ**

**ЈАВНЕ НАБАВКЕ, НАБАВКА НАМИРНИЦА ЗА ИСХРАНУ**

**(ОРН 15000000 – намирнице за исхрану)**

Позивамо Вас, уколико сте заинтересовани да доставите понуду за јавну набавку добaра, намирнице за исхрану, редни број набавке ЈНВВ 01/2019 која ће се спровести у отвореном поступку јавне набавке.

Предмет јавне набавке је набавка намирница за исхрану за потребе Дома ученика средњих школа „Срећно“ у Ћуприји, ОРН – 15000000, по одлуци бр. 275/2019 од 20.02.2019.године.

Предметна јавне набавка је обликована у 7 партија, и то:

* партија 1. - хлеб, пецива и производи од брашна, ОРН - 15810000
* партија 2. - свињско, јунеће, пилеће месо и месне прерађевине, ОРН - 15100000
* партија 3. - риба, ОРН - 15220000
* партија 4. - млеко и млечни производи, ОРН - 15550000
* партија 5. - прехрамбени производи широке потрошње (колонијал), ОРН -15890000
* партија 6. - конзервисано и смрзнуто воће и поврће, ОРН – 15300000
* партија 7. - свеже воће и поврће, ОРН – 15300000

Право учешћа у поступку има понуђач који испуњава обавезне услове из члана 75 и 76 Закона о јавним набавкама, и друге услове тражене конкурсом, достави доказе о испуњености услова и понуду у целини припрема и подноси у складу са конкурсном документацијом и позивом. У супротном понуда ће бити одбијена.

Избор најповољније понуде извршиће се применом критеријума економска најповољнија понуда. Вредновање (пондерисање) елемената за оцену повољности понуда је садржано у конкурсној документацији.

Конкурсна документација може се преузети електронски са Портала јавних набавки и сајта Дома ученика средњих школа „Срећно“ Ћуприја – www.dus.rs, као и лично и непосредно у згради Дома ученика средњих школа „Срећно“ у Ћуприји, ул. Кнеза Милоша бб, до дана одређеног за подношења понуда.

Рок за подношење понуда је 25.03.2019.године до 11,00 часова.

Понуђач понуду подноси непосредно (лично) или путем поште у затвореној коверти или кутији, посебно за сваку партију (са назнаком „**Понуда за јавну набавку** - добра –  **набавка намирница за исхрану**, **ЈНВВ бр 01/2019 - НЕ ОТВАРАТИ”** - навести тачан назив партије, и са називом и адресом понуђача на полеђини), на начин да се приликом отварања понуда може са сигурношћу утврдити да се први пут отвара.

Отварање понуда је јавно и може присуствовати свако заинтересовано лице.

Понуда са варијантама није дозвољена.

**Јавно отварање понуда обавиће се последњег дана рока за достављање понуда, односно 25.03.2019. године у 11,30 часова** **у просторијама** **Дома ученика средњих школа „Срећно“, ул. Кнеза Милоша бб, 35230 Ћуприја.**

У поступку отварања понуда могу активно учествовати само овлашћени представници понуђача.

Одлуку о додели уговора наручилац ће донети у року од 25 дана од дана отварања понуда.

Сва обавештења можете добити на мејл milan.krstic@dus.rs, oсоба за контакт је Милан Крстић.

Директор Дома ученика

Татјана Милојевић